Rikunarita-ORG/Wikinium huggingface dataset:
# 1873

◄ |
18. sajand |
**19. sajand**
| 20. sajand
| ►

◄ |
1840. aastad |
1850. aastad |
1860. aastad |
**1870. aastad**
| 1880. aastad
| 1890. aastad
| 1900. aastad
| ►

◄◄ |
◄ |
1869 |
1870 |
1871 |
1872 |
**1873**
| 1874
| 1875
| 1876
| 1877
| ►
| ►►

**1873. aasta** (**MDCCCLXXIII**) oli 19. sajandi 73. aasta.

## Sündmused Eestis

* 20. mai (vkj 8. mai) – Tartu veterinaariakool nimetati ümber veterinaariainstituudiks. Ühtlasi loodi selle instituudi juurde Veterinaariavelskrite kool.
* 15. oktoober (vkj 3. oktoober) – Tartus asutati Liivimaa rüütelkonna ülalpeetav Eesti Vallakooliõpetajate Seminar.
* 28. detsember (vkj 16. detsember) – Carl Robert Jakobson valiti Pärnu Eesti Põllumeeste Seltsi presidendiks.
* Narvas kehtestati vene linnaseadus.
* Viljandi seltsis "Koit" mängisid eesti teatrilaval esimest korda naiste teatriosasid naised.
* Rakveres avati linnahaigla

## Sündmused maailmas

* sõlmiti Otto von Bismarcki eestvõttel Kolmekeisrilepe
* 17. november – Buda, Pest ja Óbuda ühendati Austria-Ungari keisri ja kuninga Franz Joseph I määrusega ühiseks Budapesti linnaks
* ...

## Sündinud

* 9. jaanuar – Thomas Curtis, USA kergejõustiklane
* 12. jaanuar – Spyrídon Loúis, kreeka kergejõustiklane
* 13. veebruar – Fjodor Šaljapin, vene ooperilaulja
* 14. märts – Jakob Prei, Eesti sõjaväelane
* 1. aprill – Sergei Rahmaninov, vene helilooja ja pianist
* 17. mai – Henri Barbusse, prantsuse kirjanik
* 20. august – Eliel Saarinen, soome arhitekt
* 10. oktoober – Adolf Friedrich, Mecklenburgi hertsog
* 5. november – Edwin Flack, austraalia kergejõustiklane
* 2. detsember – Eduardo Schaerer, Paraguay president 1912–1916
* 18. detsember – Francis Burton Harrison, Ameerika Ühendriikide ja Filipiinide riigitegelane
* ... - Põlde Liisu, Eesti rahvalaulik

## Surnud

* 27. juuli – Fjodor Tjuttšev, vene luuletaja ja diplomaat
* 28. september – Émile Gaboriau, prantsuse ajakirjanik ja kirjanik

## Viited
# Jimmy Durante

Jimmy Durante telesaate "The Hollywood Palace" juhina (1964)
Durante filmis "See meeletu, meeletu maailm" ("It's a Mad, Mad, Mad, Mad World"; 1963), mis oli tema viimane filmiroll
**James Francis Durante** (tuntud enam nime all **Jimmy Durante**; 10. veebruar 1893 Brooklyn, New York – 29. jaanuar 1980 Santa Monica, California) oli USA laulja, pianist, koomik ja näitleja. Tema hüüdnimi oli "The Great Schnozzola", mis viitas tema suurele ninale. Talle olid omased New Yorgi aktsent ja džässimõjutustega laulud. 1952. aastal pälvis ta Emmy auhinna.

Jimmy Durante sündis 10. veebruaril 1893 New Yorgis Brooklynis katoliku peres. Tema vanemad olid itaalia päritolu. Ta sai hariduse Püha Malakia katoliiklikus kirikukoolis (Saint Malachy's Roman Catholic Church) Manhattanil.

16-aastaselt mängis Durante New Yorgi džässklubides klaverit. 1920. aastatel esines ta koos Lou Claytoni ja Eddie Jacksoniga vodevillides. Ta mängis ka mitmes Broadway lavastuses.

Durante alustas filmides näitlemist 1930. aastatel. Ta mängis mitmes komöödiafilmis koos tummfilmiajastu legendi Buster Keatoniga. Durante'i tuntumad osatäitmised filmides olid "The Wet Parade" (1932), "Broadway to Hollywood" (1933), "The Man Who Came to Dinner" (1942), kus ta mängis Harpo Marxi põhjal loodud tegelast Banjot, "Ziegfeldi narrused" ("Ziegfeld Follies"; 1946), "Billy Rose's Jumbo" (1962;, põhines 1935. aasta muusikalil) ja "See meeletu, meeletu maailm" ("It's a Mad, Mad, Mad, Mad World"; 1963).

1930. ja 1940. aastatel esines ta paljudes raadiosaadetes.

1950. aastatel esines ta telesarjades "Four Star Revue" ja "The Jimmy Durante Show". Ta oli tuntud selle poolest, et sõnas paljude raadio- ja telesaadete lõpus "Good night, Mrs. Calabash, wherever you are" ("Head ööd, proua Calabash, kes iganes te olete").

Durante suri 29. jaanuaril 1980 Californias Santa Monicas 86-aastaselt kopsupõletikku. Ta maeti Holy Cross Cemetery kalmistule Californias Culver Citys.

2007. aastal võeti ta National Radio Hall of Fame'i liikmeks. Tal on Hollywoodi kuulsuste alleel kaks omanimelist tähte, üks filmi- ja teine raadiokarjääri eest.

## Viited

## Välislingid

* IMDb link puudub Jimmy Durante andmekogus IMDb (inglise)
# AFI elutööauhind

Ameerika Filmiinstituudi logo
Lillian Gish pälvis 1984. aastal 90-aastaselt AFI elutööauhinna
**AFI elutööauhind** (inglise keeles *AFI Life Achievement Award*) on Ameerika Filmiinstituudi (AFI) iga-aastane auhind.

Auhinna väljaandmise eesmärk on tunnustada üksikisikut eluaegse panuse eest Ameerika kultuuri rikastamisel filmide ja televisiooni kaudu. Eeldatakse, et auhinna saaja peab olema isik, kes on filmikunsti põhjalikult edasi arendanud ja kelle saavutusi on tunnustanud filmiteadlased, kriitikud ja laiem avalikkus.

Esimene auhind anti välja 1973. aastal. 2020., 2021. ja 2023. aastal auhinda välja ei antud.

## Laureaate

* 1975 – Orson Welles
* 1979 – Alfred Hitchcock
* 1981 – Fred Astaire
* 1982 – Frank Capra
* 1984 – Lillian Gish
* 1985 – Gene Kelly
* 1988 – Jack Lemmon
* 1991 – Kirk Douglas
* 1993 – Elizabeth Taylor
* 1994 – Jack Nicholson
* 1995 – Steven Spielberg
* 1996 – Clint Eastwood
* 1997 – Martin Scorsese
* 1998 – Robert Wise
* 2000 – Harrison Ford
* 2001 – Barbra Streisand
* 2002 – Tom Hanks
* 2003 – Robert De Niro
* 2005 – George Lucas
* 2006 – Sean Connery
* 2007 – Al Pacino
* 2009 – Michael Douglas
* 2011 – Morgan Freeman
* 2013 – Mel Brooks
* 2014 – Jane Fonda
* 2016 – John Williams
* 2019 – Denzel Washington
* 2022 – Julie Andrews
* 2024 – Nicole Kidman
* 2025 – Francis Ford Coppola

## Vaata ka

* Academy Honorary Award
# Sophiko Tšhiaureli

**Sofiko Tšiaureli** (gruusia keeles სოფიკო ჭიაურელი; 21. märts 1937 Thbilisi – 2. märts 2008 Thbilisi) oli nõukogude ja gruusia näitleja.

Sofiko Tšiaureli sündis Thbilisis näitleja Veriko Andžaparidze ja režissöör Mihheil Tšiaureli peres. Ta lõpetas Üleliidulise Riikliku Kinematograafia Instituudi. Aastatel 1960–1964 ja alates 1968. aastast oli ta K. Mardžanišvili nimelise akadeemilise teatri näitleja, aastatel 1964–1968 Šotha Rusthaveli nimelise akadeemilise teatri näitleja.

Ta mängis rohkem kui sajas teatrilavastuses ja filmis, sealhulgas filmides "Granaatõuna värv" (1968), "Мелодии Верийского квартала" (1973), "Древо желания" (1976), "Otsige naist" (1982), "Покаяние" (1984) jm.

Tema abikaasa oli Kote Mahharadze, gruusia näitleja ja spordikommentaator.

## Tunnustus

* 1976 – Gruusia NSV rahvakunstnik
* 1979 – Armeenia NSV rahvakunstnik
# Bernadette Lafont

Lafont (2007)
**Bernadette Lafont** (28. oktoober 1938 Nîmes – 25. juuli 2013 Nîmes) oli prantsuse filminäitleja.

Ta oli prantsuse filmikunsti nn uue laine esindaja.

Bernadette Lafont tegi filmidebüüdi 1957. aastal, mil ta mängis režissöör François Truffaut' lühimängufilmis "Pahategijad". Seejärel näitles Claude Chabroli filmis "Le Beau Serge", "À double tou" ja "Les Bonnes Femmes", Costa-Gavrase filmis "Mõrv magamisvagunis" jpt tuntud prantsuse filmilavastajate linateostes. Kokku tegi ta üle 120 filmirolli. Tema viimase osatäitmisega film "Paulette" esilinastus 2013. aasta jaanuaris. Selle lavastas Jérôme Enrico.

Bernadette Lafont oli kaks korda abielus. Abielu Gérard Blainiga kestis 1957–1959. Tema teine abikaasa oli ungari skulptor Diourka Medveczky, kellega tal oli kolm last, poeg ja kaks tütart. Tütar Pauline Lafont oli filminäitleja, kes hukkus 1988. aastal. Ka vanem tütar Élisabeth on näitleja.

## Tunnustus

Césari auhind

* 1985. aastal parima naiskõrvalosatäitja kategoorias filmi "L’Effrontée" eest
* 2003. aastal elutöö eest

## Välislingid

* Bernadette Lafont andmekogus IMDb (inglise)
# Klaasist võti

|  |  |
| --- | --- |
|  |  *See artikkel on kriminaalromaanist; 1935. aasta filmi kohta vaata artiklit Klaasist võti (film 1935); 1942. aasta filmi kohta vaata artiklit Klaasist võti (film 1942); kirjandusauhinna kohta vaata artiklit Klaasist võti (auhind).* |

---

| Klaasist võti |
| --- |
| Originaali pealkiri |
The Glass Key |
| Autor |
Dashiell Hammett |
| Päritolumaa |  Ameerika Ühendriigid |
| Keel |
inglise |
| Žanr |
kriminaalromaan |
| Kirjastaja |
Alfred A. Knopf |
| Ilmumisaeg |
1931 (originaal) 1987 (eesti keeles) |
| Eelnev raamat |
"Malta pistrik" |
| Järgnev raamat |
"Kõhn mees" |

**"Klaasist võti"** on Dashiell Hammetti 1931. aastal ilmunud poliitiline kriminaalromaan.

Põhjamaade kriminaalkirjanike organisatsioon Skandinaviska Kriminalsällskapet annab välja samanimelist kirjandusauhinda.

## Tegelased

* Paul Madvig – tumeda minevikuga poliitik
* Opal Madvig – Paul Madvigi noorem õde
* Ed Beaumont – Madvigi parem käsi
* Ralph Henry – auväärne reformimeelse poliitik
* Janet Henry – Ralph Henry tütar
* Taylor Henry – Ralph Henry poeg
* Nick Varna – gangster

## Eestikeelsed väljaanded

Eesti keeles ilmus romaan 1987. aastal Eesti Raamatu kirjastuse sarjas "Mirabilia" koos jutustusega "Kõhn mees". Teosed on tõlkinud Ralf Toming ja Valda Raud.

## Tunnustus

1990. aasta edetabelis "The Top 100 Crime Novels of All Time" (UK Crime Writers Association) oli teos 31. kohal. Viis aastat hiljem ilmunud nimekirjas "The Top 100 Mystery Novels of All Time Selected" (Mystery Writers of America) oli see romaan 88. kohal.

## Ekraniseeringud

* "Klaasist võti", lavastaja Frank Tuttle. Peaosades George Raft, Edward Arnold ja Claire Dodd.
* "Klaasist võti". Lavastaja Stuart Heisler. Peaosades Brian Donlevy, Veronica Lake ja Alan Ladd.
* Romaani ainetel valmis 1985/1986. aastal Tallinnfilmis kriminaalfilm "Bande". Lavastaja Arvo Kruusement. Peaosades Tõnu Kark, Aarne Üksküla ja Rein Malmsten.

## Viited

## Välislingid

* The Glass Key, Dashiell Hammett. Detnovel.
* Kuuldemäng: Klaasist võti. I osa. Eesti Raadio, 1976
* Dashiell Hammett "The Glass Key". Blogi Mitte ainult ulmest ..., arvustus, 2. mai 2006
# Jan de Bont

| Jan de Bont |
| --- |
|  |
| Sünniaeg |
22. oktoober 1943 (82-aastane) Eindhoven |
| Amet |
filmioperaator, stsenarist, lavastaja, filmioperaator, filmilooja, näitleja |
| [muuda Wikidatas] |

**Jan de Bont** (sündinud 22. oktoobril 1943 Hollandis Eindhovenis) on hollandi filmilavastaja ja produtsent.

Tema tuntumate tööde hulka kuuluvad filmid "Kiirus" (1994), "Keeristorm" (1996), "Speed 2: Cruise Control" (1997) ja "Lara Croft Tomb Raider: The Cradle of Life" ("Tomb Raider 2: Lara Croft ja elu häll"; 2003).

## Välislingid

* Jan de Bont andmekogus IMDb (inglise)
# Tommy Dorsey

| Tommy Dorsey |
| --- |
| Tommy Dorsey (1947) |
| Sünninimi |
Thomas Francis Dorsey Jr. |
| Sündinud |
19. november 1905 Shenandoah, Pennsylvania, Ameerika Ühendriigid |
| Surnud |
26. november 1956 (51-aastaselt) Greenwich, Connecticut, Ameerika Ühendriigid |
| Stiilid |
bigbänd sving džäss |
| Pill |
tromboon trompet kornet |
| Plaadifirma |
RCA Victor Brunswick Records Decca Records Okeh Records Columbia Records |

**Thomas Francis Dorsey, Jr.** (19. november 1905 – 26. november 1956) oli Ameerika Ühendriikide džässtrombonist, helilooja, dirigent ja orkestrijuht. Teda tunti oma sujuva ja väljendusrikka tromboonimängu poolest, mis tõi talle hüüdnime Sentimental Gentleman of Swing ('tundeline svingihärra').

## Varajane elu

Tommy Dorsey sündis Shenandoah's Pennsylvania osariigis. Ta kasvas üles muusikalises perekonnas, tema vanem vend Jimmy Dorsey sai samuti tuntuks džässmuusikuna. Noores eas hakkas Tommy mängima trombooni ning juba teismelisena hakkas esinema ansamblites ja orkestrites.

## Karjäär

1930. aastate alguses moodustasid Tommy ja Jimmy bändi Dorsey Brothers Orchestra, mis saavutas kiiresti populaarsuse. Vendade tülid viisid aga ansambli lagunemiseni 1935. aastal, pärast seda asutas Tommy oma orkestri.

Tommy Dorsey Orchestra saavutas suure edu 1930. ja 1940. aastatel, olles üks populaarsemaid svingorkestreid. Orkestri repertuaaris olid hitid, nagu "I'm Getting Sentimental Over You", "Marie", "On the Sunny Side of the Street" ja "Opus One". Dorsey oli tuntud oma võime poolest avastada ja toetada uusi talente, sealhulgas Frank Sinatrat, kes alustas oma karjääri Dorsey orkestris.

## Isiklikku

Tommy Dorsey oli kolm korda abielus ja tal oli kolm last. Tema elus oli muusikalisi saavutusi, kuid ka isikliku elu probleeme, sealhulgas alkoholism. Ta suri 26. novembril 1956 oma kodus Greenwichis Connecticutis.

## Viited

## Allikad

* Peter J. Levinson, *Tommy Dorsey: Livin' in a Great Big Way: a Biography* (Cambridge, MA: Da Capo Press, 2005)
* Robert L. Stockdale, *Tommy Dorsey: On the Side* (Metuchen, NJ: The Scarecrow Press, 1995)
# She-Wolf of London

"She-Wolf of London"| Žanr |
õudusfilm |
| Režissöör |
Jean Yarbrough |
| Stsenarist |
George Bricker |
| Operaator |
Maury Gertsman |
| Peaosades |
June Lockhart Don Porter |
| Monteerija |
Paul Landres |
| Produtsent |
Ben Pivar |
| Filmistuudio |
Universal Pictures |
| Aasta |
1946 |
| Kestus |
61 minutit |
| Riik |
USA |
| Keel |
inglise |
|
All Movie Guide'i profiil |
|
IMDb profiil |

**"She-Wolf of London"** on 1946. aasta USA õudusfilm.

## Süžee

## Peaosatäitjad

* June Lockhart (Phyllis Allenby)
* Don Porter (Barry Lanfield)
* Sara Haden (Martha Winthrop)
* Jan Wiley (Carol Winthrop)
* Lloyd Corrigan (detektiiv Latham)
* Dennis Hoey (inspektor Pierce)
* Martin Kosleck (Dwight Severn)
* Eily Malyon (majapidaja Hannah)
* Frederick Worlock (tiitrites Frederic Worlock; vastutav konstaabel Ernie Hobbs)
# Jay Silverheels

| Jay Silverheels |
| --- |
| Jay Silverheels 1970. aastatel |
| Sünninimi |
Harold Jay Smith |
| Sünniaeg |
26. mai 1912 Six Nations of the Grand River, Ontario, Kanada |
| Surmaaeg |
5. märts 1980 (67-aastaselt) Calabasas, California, Ameerika Ühendriigid |
| Rahvus |
irokees |
| Töökoht |
näitleja |
| Lapsed |
6 last |
| Tegutsemisaastad |
1937–1980 |

**Jay Silverheels** (sünninimega **Harold Jay Smith**; 26. mai 1912 – 5. märts 1980) oli Kanada näitleja ja sportlane. Ta oli kolme irokeesi rahva päritolu.

Enne näitlejakarjääri algust oli Silverheels lakrossimängija. 1937. aastal Los Angeleses mängides jäi ta tänu oma atleetlikkusele silma Joe E. Brownile, kes julgustas teda minema proovivõtetele. Väikses kõrvalrollis tegi Silverheels 1937. aastal ka filmidebüüdi. 1940. aastate teises pooles mängis ta mitmes suures filmis, sealhulgas "Captain from Castile" (1947) koos Tyrone Poweriga, "Key Largo" (1948) koos Humphrey Bogartiga ja "Murtud nool" ("Broken Arrow"; 1950) koos James Stewartiga.

Tema tuntuim roll oli Tonto ehk Lone Rangeri indiaanlasest kaaslane vesterni telesarjas "The Lone Ranger" (eetris 1949–1957).

1979. aastal sai ta Hollywoodi kuulsuste alleele omanimelise tähe.

Clayton Moore ja Jay Silverheels telesarjas "The Lone Ranger"
## Viited

## Välislingid

* Jay Silverheels andmekogus IMDb (inglise)
# Roscoe Orman

Orman (2007)
**Roscoe Hunter Orman** (sündinud 11. juunil 1944 Bronxis New Yorgis) on Ameerika Ühendriikide näitleja.

## Välislingid

* Ametlik koduleht
* Roscoe Orman andmekogus IMDb (inglise)
# Kuberner

**Kuberner** on suure maa-ala (kubermang või osariik) administraator või valitsusjuht.

## Vaata ka

* Eestimaa kuberner
* Eestimaa kuberneride loend
* Eestimaa kindralkuberneride loend
* Sõjakuberner
* kindralkuberner
* Kuberner (Vana-Rooma)

## Välislingid

* Eestimaa rootsiaegne kindralkuberner
* Ingerimaa ja Käkisalmi kindralkuberner Narvas
* Tallinna kindralkuberner
* Riia kindralkuberner
* Liivi-, Eesti- ja Kuramaa kindralkuberner
* Riia sõjakuberner
* Tallinna sõjakuberneri ja Eestimaa kubermangu tsiviilülemjuhataja kantselei
# George Wendt

George Wendt (1989)
**George Robert Wendt, Jr.** (17. oktoober 1948 Chicago – 20. mai 2025 Los Angeles) oli Ameerika Ühendriikide näitleja.

## Välislingid

* George Wendt andmekogus IMDb (inglise)